Bazaruton saaristo

Bazaruton saaristo (port. Ilha do Bazaruto) on ryhmä saaria Mosambikin Inhambanen maakunnan Inhassoron ja Vilankulon piireissä. Mantereella lähimmät kaupungit ovat Vilankulo ja Inhassoro. Saaristo muodostuu Bazaruton, Benguerran, Magaruquen, Banquen ja Santa Carolinan saarista. Saarista suurimmat ovat Bazaruto ja Benguerra. Saaret ovat muodostuneet Limpopojoen kuljettamasta hiekasta satoja tuhansia vuosia sitten. Nykyisin Limpopojoki laskee mereen useita satoja kilometrejä etelämpänä. Matkailijoita saarille houkuttavat hiekkarannat, koralliriutat ja surffaus- ja kalastusmahdollisuudet. Saaristosta tuli kansallispuisto vuonna 1971. Kansallispuistossa tavataan esimerkiksi 150 erilaista lintulajia. Lähteet Aiheesta muualla Kuvia tai muita tiedostoja aiheesta Bazaruton saaristo Wikimedia Commonsissa bazaruto.org (Arkistoitu – Internet Archive) (englanniksi) go2africa.com – Bazaruto Archipelago (englanniksi)